দেখো রে...। নয়ন মেলে এবার লালদিঘিকে দেখার ডাক। মুখ্যমন্ত্রীর স্বপ্নের প্রকল্পের দরজা খুলে গেল এবার। অফিস পাড়া ডালহৌসির লাল দিঘির সৌন্দর্যায়নের কাজ সারা হয় বেশকিছুদিন আগেই। এবার তা খুলে দেওয়া হল সকলের জন্য।
 ওয়েব ডেস্ক : দেখো রে...। নয়ন মেলে এবার লালদিঘিকে দেখার ডাক। মুখ্যমন্ত্রীর স্বপ্নের প্রকল্পের দরজা খুলে গেল এবার। অফিস পাড়া ডালহৌসির লাল দিঘির সৌন্দর্যায়নের কাজ সারা হয় বেশকিছুদিন আগেই। এবার তা খুলে দেওয়া হল সকলের জন্য। লাল দিঘির উদ্বোধনী অনুষ্ঠানে আজ একেবারে অন্য মেজাজে দেখা গেল মেয়র শোভন চট্টোপাধ্যায়কে। অফিসপাড়ায় রয়েছে ঐতিহ্যবাহী এই লালদিঘি। রীতিমতো হেরিটেজ গোটা চত্বরটাই। সুন্দর করে সাজানো-গোছানো। আর এবার প্রায় পঁচিশ কোটি টাকা ব্যয়ে সৌন্দর্যায়ন হয়েছে। প্রত্যেক শনি ও রবিবার সন্ধেয় সাংস্কৃতিক অনুষ্ঠানের আয়োজন হবে লালদিঘিতে।